उसी किश बुरा लग्गा। उन्न आखेआ-इंआं ते गल्ल नेईं बनदी, तूं मेरे कन्ने चल। में तुगी राजे सुन्दरसेन दे मैह्लें च नौकर कराई छोड़ना ते आपूं कुतै होर जाइयै कमाई करना। सुन्दरसेन दा नां सुनियै उदी अक्खीं च अत्थरूं आई गे। सुन्दरसेन ने उसी ब्याह्ने दा जतन कीता हा। ओह् ओह्दे बब्बै दे मित्तरै दा पुत्तर हा। माऊ-बब्बै उसी समझाया हा जे कुड़िये इदे ने ब्होई जा सुख पागी। पर उदी नदानी नै उदी एह् गत बनाई ओड़ी। नेईं तां अज्ज ओह् उसदी रानी होंदी, नौकरानी नेईं। उसदे घरै आला उसदी शक्ल ते ओह्दे मनै च केह् किश ऐ, इसगी समझने दा जतन करै दा हा।